# Συν-σχεδιάζουμε τα πάρκα της πόλης – συνεργαστήριο αστικού σχεδιασμού του έργου LC3 Δροσίζοντας τη Λεμεσό.

Το Σάββατο 15 Φεβρουαρίου, τριανταδύο πολίτες της πόλης εστίασαν σε πέντε χαρακτηριστικά πάρκα της πόλης της Λεμεσού σε ένα τετράωρο συνεργαστήριο, που σχεδιάστηκε και υλοποιήθηκε στο πλαίσιο του έργου LC3 -Δροσίζοντας τη Λεμεσό.

Το συνεργαστήριο εστίασε σε πέντε ενδεικτικά πάρκα της πόλης αναλύοντας ανάγκες των περιοίκων και εστίασαν στις απαραίτητες βελτιώσεις ώστε να να γίνουν πόλοι έλξης για τους κατοίκους.

Στο συνεργαστήριο συμμετείχαν ενεργά ο Δήμαρχος κ Γιάννης Αρμεύτης δίνοντας το στίγμα και το βάρος που προσδίδει το Δήμος σε παρεμβάσεις στα πάρκα και τους δημόσιους χώρους της πόλης στο μετριασμό των επιπτώσεων της κλιματικής αλλαγής και η κ. Μαριλένα Παπασταύρου εκ μέρους της Επιτρόπου Προστασίας Περιβάλλοντος και Ευημερίας των Ζώων. Στο πρώτο μέρος του συνεργαστηρίου αναλύθηκε ο ρόλος των πάρκων στις γειτονιές για ένα βιώσιμο και ανθεκτικό αστικό περιβάλλον από τον urban designer – πολεοδόμο, Ιάκωβο Λοίζου και παρουσιάστηκε δημόσια για πρώτη φορά ο κώδικας σχεδιασμού δημόσιων πάρκων όπως σχεδιάζεται για το Δήμου Λεμεσού από τον αρχιτέκτονα τοπίου Αλέξανδρο Αχνιώτη.

To συνεργαστήριο εστίασε σε πέντε πάρκα γειτονιάς και αναλύθηκε από την ίδια τη γειτονιά με στόχο να μετατροπής τους σε ουσιαστικά προσβάσιμους, ενεργούς και βιώσιμους χώρους για τη γειτονιά και τους κατοίκους. Κύριος στόχος του συνεργαστηρίου, όπως και όλων των συνεργαστηρίων του έργου LC3, ήταν η ενεργός συμμετοχή των κατοίκων της περιοχής στη συνδημιουργία λύσεων, και στο συγκεκριμένο συνεργαστήριο προτάσεις-λύσεις ώστε τα πάρκα της γειτονιάς να γίνουν πόλοι έλξης για κοινωνικές και ψυχαγωγικές δραστηριότητες, ενισχύοντας παράλληλα το ρόλο τους στη μείωση της θερμοκρασίας της πολης.

Οι συμμετέχοντες και συμμετέχουσες παρουσίασαν τις προτάσεις τους και οι οποίες μεταφέρονται στο Κοινό της Λεμεσού – ένας χώρος για διαβούλευση.. για να αναλυθούν οι προκλήσεις που εμποδίζουν την πραγματική αξιοποίηση αυτών των χώρων και να σχεδιάσουν συλλογικά παρεμβάσεις που ανταποκρίνονται στις πραγματικές τους ανάγκες και προσδοκίες.

Η ενεργός συμμετοχή των πολιτών αποτελεί τη βάση για μια πόλη πιο συμπεριληπτική και βιώσιμη. Το εργαστήριο αυτό είναι μόνο η αρχή. Στόχος μας είναι να ενδυναμώσουμε τις τοπικές κοινότητες ώστε να διεκδικήσουν δημόσιους χώρους που να ανταποκρίνονται στις ανάγκες τους, αναδεικνύοντας παράλληλα την υιοθέτηση πάρκων ως εργαλείο συλλογικής φροντίδας και συμμετοχής.

Το συν εργαστήριο πραγματοποιήθηκε στο πλαίσιο του έργου LC3- Δροσίζοντας τη Λεμεσό, που υλοποιείται από το Δήμο Λεμεσού, το Ινστιτούτο Κύπρου, Το ΤΕΠΑΚ, το ΕΤΕΚ και τους Φίλους της Γης Κύπρου που είχαν και τον συντονισμό του.